Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 2 Pv 17/15/6601	Banská Bystrica, 13.3.2015
EEČ : 2-45-48-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
vedené na tom skutkovom základe, že si v období od 01.09.2009 až do súčasnosti, s výnimkou mesiaca apríl 2010, jún 2010, september 2010, december 2010, január 2011, máj 2011, september 2011, december 2011, júl 2012, marec 2014 a november 2014 neplnil svoju zákonnú vyživovaciu povinnosť voči XXXXX XXXXX, nar. XXXXX, trvale bytom XXXXX, XXXXX napriek tomu, že podľa Zákona č. 36/2005 Z.z. o rodine v platnom znení ako rodič dieťaťa je povinný prispievať na výživu dieťaťa podľa svojich schopností, možností a majetkových pomerov a na základe Rozsudku Okresného súdu Banská Bystrica č.k. 31P/297/2009 zo dňa 19.02.2010, právoplatného a vykonateľného dňa 16.03.2010, je zaviazaný prispievať na výživu svojho syna XXXXX mesačne sumou 85 € vždy do 15. dňa v mesiaci vopred do rúk matky XXXXX, nar. XXXXX, trvale bytom XXXXX, XXXXX, ktorej za horeuvedené obdobie dlhuje na výživnom sumu 2.822,80 €, 

lebo zanikla trestnosť činu

Odôvodnenie:
Dňa 07.01.2015 bolo vyšetrovateľom Odboru kriminálnej polície OR PZ Banská Bystrica uznesením podľa § 199 ods. 1 Trestného poriadku pod ČVS:ORP-905/1-VYS-BB-2014 začaté trestné stíhanie pre prečin zanedbania povinnej výživy podľa  § 207 ods. 1, ods. 3 písm. b/ Trestného zákona a súčasne bolo podľa § 206 ods. 1 Trestného poriadku pre uvedený prečin vznesené obvinenie XXXXX, nar. XXXXX XXXXX, trvale bytom XXXXX, na tom skutkovom základe, že si v období od 01.09.2009 až do súčasnosti, s výnimkou mesiaca apríl 2010, jún 2010, september 2010, december 2010, január 2011, máj 2011, september 2011, december 2011, júl 2012, marec 2014 a november 2014 neplnil svoju zákonnú vyživovaciu povinnosť voči XXXXX nar. XXXXX, trvale bytom XXXXX, XXXXX napriek tomu, že podľa Zákona č. 36/2005 Z.z. o rodine v platnom znení ako rodič dieťaťa je povinný prispievať na výživu dieťaťa podľa svojich schopností, možností a majetkových pomerov a na základe Rozsudku Okresného súdu Banská Bystrica č.k. 31P/297/2009 zo dňa 19.02.2010, právoplatného a vykonateľného dňa 16.03.2010, je zaviazaný prispievať na výživu svojho syna XXXXX mesačne sumou 85 € vždy do 15. dňa v mesiaci vopred do rúk matky XXXXX, nar. XXXXX, trvale bytom XXXXX, XXXXX, ktorej za horeuvedené obdobie dlhuje na výživnom sumu 2.822,80 €. 

	Obvinenie bolo XXXXX vznesené na základe zápisnice poškodenej XXXXX o trestnom oznámení, zápisnice o výsluchu poškodenej XXXXX v zmysle § 196 ods. 2 Trestného poriadku a na základe zadovážených listinných podkladov, najmä Rozsudku Okresného súdu Banská Bystrica č.k. 31P/297/2009 zo dňa 19.02.2010 a správy zo Sociálnej poisťovne. Poškodená v zápisnice o trestnom oznámení ako aj v zápisnice o výsluchu v zmysle § 196 ods. 2 Trestného poriadku uviedla, že otec ich maloletého dieťaťa, XXXXX, si riadne neplní svoju vyživovaciu povinnosť napriek tomu, že bol k nej zaviazaný aj rozsudkom.  Na základe Rozsudku Okresného súdu Banská Bystrica č.k. 31P/297/2009 zo dňa 19.02.2010, právoplatného a vykonateľného dňa 16.03.2010, je zaviazaný prispievať na výživu svojho syna XXXXX mesačne sumou 85 € vždy do 15. dňa v mesiaci vopred do rúk matky XXXXX, nar. 1XXXXX, trvale bytom XXXXX, XXXXX. Podľa správy zo Sociálnej poisťovne XXXXX nie je poberateľom dávky v nezamestnanosti, ani inej sociálnej dávky vyplácanej Sociálnou poisťovňou. Od roku 2007 nie je evidovaný v registri poistencov Sociálnej poisťovne. 

	V procesnom postavení obvineného bol vypočutý XXXXX, ktorý uviedol, že dlhu na výživnom si je vedomý, bude sa ho snažiť čo najskôr uhradiť. 

	V priebehu trestného konania bolo zistené, že dlžné výživné bolo zo strany obvineného XXXXX v sume 2448,68 uhradené, čo potvrdila vo svojom výsluchu samotná poškodená, pričom táto skutočnosť bola preukázaná aj zadováženými príjmovými dokladmi. Poškodená zároveň uviedla, že syna sa snaží zabezpečiť po všetkých stránkach, núdzou netrpel.

Prečinu zanedbania povinnej výživy podľa § 207 ods. 1, ods. 3 písm. b/ Trestného zákona sa dopustí, kto najmenej tri mesiace v období dvoch rokov sa z nedbanlivosti vyhýba plneniu svojej zákonnej povinnosti vyživovať iného a čin spácha závažnejším spôsobom konania - po dlhší čas.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. Podľa § 215 ods. 4 Trestného poriadku  zastaviť trestné stíhanie podľa § 215 ods. 1 Trestného poriadku je oprávnený aj policajt, ak nebolo vznesené obvinenie. 

	Podľa § 86 ods. 1 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé dôsledky a páchateľ svoju povinnosť dodatočne splnil skôr , než sa súd odobral na záverečnú poradu. 
	
	Vzhľadom na vyššie uvedené skutočnosti som rozhodol tak, ako je uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Miroslav Kmeč
prokurátor